Perus: 37 € Opiskelija: 18,50 € Ryhmä: 34 € VIP: 52 € Jousto: 42 €
Kesän hauskin ja loisteliain musikaalikomedia Törnävän kesäteatterissa!
Klopoti-klop ja SPAM-A-LOT! Kuningas Arthur ja (muihin tehtäviin täysin sopimattomat) pyöreän pöydän ritarit kopsuttelevat kesällä keskiajan Englannista meidän päiviimme saakka. Pähkähullu broadway-musikaali sekoittaa mytologisen tarinan ja glamööriä tihkuvat musikaalikliseet odottamattomiin käänteisiin ja hullunkurisiin hahmoihin. Jumalalta saatu tehtävä etsiä Graalin malja johdattaa ritarit seikkailuun, jossa sanavarastoltaan sangen rajoittuneet Ni-ritarit uhkaavat ritareiden henkeä, rääväsuinen fransmanni pelottelee ilmavaiva-aseellaan ja viattomasta luontokappaleesta paljastuu verenhimoinen peto. Vastustajat ovat kaikin puolin sisukasta sorttia: vaikka kädet ja jalat olisi sivallettu miekalla irti, kieli on kyllä terässä! Päät onkin pidettävä joko pystyssä tai kohdattava hirvittävän kummallinen kuolema. Sananikkari Mikko Koivusalon suomentaman musikaalin ensi-ilta on 6. heinäkuuta. Rooleissa Törnävän kesäteatterin lavalla nähdään Aku Hirviniemi, Olli Rahkonen, Anna Victoria Eriksson, Juha Hostikka, Henrik Hammarberg, Pihla Pohjolainen, Lauri Ketonen, Jyrki Numminen, Annina Rubinstein, Eeva Markkinen ja Ville Ortenvuori. Musikaalin ohjaa Mika Eirtovaara. Törnävän kesäteatteri on Seinäjoen keskustan tuntumassa (ei monenkaan kilometrin päässä osoitteessa Törnävänsaarentie 1). Liki 700-paikkainen katsomo on katettu ja teatterivieraita palvelee kesäravintola.
Nyt on onnea matkassa! Mauri Kunnaksen ikisuosikki Herra Hakkarainen osallistuu unissaan arpajaisiin ja voittaa matkan maailman ympäri.
Koska peräkammaripojan äiti ei pääse matkaan, aukeaa Masa Marsullekin mahdollisuus tutustua maailman seitsemään ihmeeseen. Parivaljakko käy Egyptin pyramideilla, Italian pastapöydissä, tapaa Intian pyhän lehmän ja verryttelee Herra Hakkaraisen kanssa ikämiesnivelet vetreiksi kiinalaisella akrobatialla. Mutta miten kestää tassulalaiseen kauravelliin tottunut pukinvatsa etniset herkut? Irtoaako Las Vegasin kuuluisimmalta rock’n’roll-vuohelta Little McGoatilta boogie woogie? Ja mikä oikeastaan on maailman seitsemäs ihme? Herra Hakkaraisen seitsemän ihmettä sopii kaikille menevän musiikin, hauskojen hahmojen ja hupaisten juttujen ystäville.
Lavatanssit ovat täynnä tunnelmaa kauniilla Törnävänsaarella tänäkin kesänä – nyt sunnuntaisin! Tanssita, keinuta pellavapäätä…
Soitto käy jalan alle, sillä tanssittajina Paviljongissa ovat alansa kotimaiset huiput. Tule ja hae! Kaksin aina kaunihimpi. Huomaathan, että tanssiliput myydään suoraan ovelta. Törnävänsaaren kesäkahvila on avoinna lavatanssien ajan.
Kilpailijoiden ilmoittautuminen lennokit.netin kautta.
Radio-ohjattavien mallilennokkien SM-osakilpailut Kurjennevan lennokkikentällä Seinäjoella
Kuortaneentien (Mt697) varrella, noin 14km Seinäjoelta Kuortaneen suuntaan
Seinäjoen lennokkikerho RC-AirClub järjestää radio-ohjattavien mallilennokkien SM-osakilpailut jälleen heinäkuun lopulla Kurjennevan lennokkikentällä Seinäjoella. Mukana ovat Suomen hienoimmat mallilennokit vanhoista kaksitasoista moderneihin taitolentokoneisiin. Kilpailut alkavat klo 10 ja päättyvät palkintojenjakoon noin klo 18 (aikataulumuutokset ovat mahdollisia). Tapahtumalla on säävaraus, eli sateella tai myrskytuulella lennättäminen ei ole mahdollista. Kentällä toimii kerhon buffetti koko päivän ajan. Kilpailuihin on yleisöllä vapaa pääsy. Tervetuloa!
Osta liput edullisesti ennakkoon verkkokaupasta.
Ottelu pelataan OmaSp Stadionilla, jossa portit aukeavat klo. 16:30. Tervetuloa!
HINNAT: LIPPU ESITYKSEEN: 21€ sisältäen palvelumaksut LIPPU & BURGER BUFFET: 36€ sisältäen palvelumaksut Esityksen kesto noin 1h 45min. Esityksen ikäraja: K-13.
Improaallon esitykset kuuluvat ystäväkortti- ja kulttuurikaveritoimintaan. Ilmoita tulostasi, mikäli olet tulossa ystäväkorttilaisen tai kulttuurikaverin kanssa tai sinulla on liikuntarajoitteita. info@kulttuurikollektiivisilta.fi tai puh. 044 987 4640
Yllättävä kokoillan huumorishow improvisaation keinoin Mallaskosken panimoravintolan katetulla teatteriterassilla
Improaallon hurtilla huumorilla kuorrutetut kokoillan improvisaatioesitykset ovat yllätyksiä täynnä, kun vauhdikas näyttelijätrio laittaa itsensä likoon mitä kummallisimmissa tilanteissa. Luvassa on aina yllättävä ja ainutlaatuinen huumorishow musiikilla höystettynä, kun energiaa pursuava poppoo astuu lavalle mittelemään, kenen pokka pitää. Jokainen esitys on ensi-ilta, sillä sketsit luodaan aina paikan päällä yleisön toiveiden mukaisesti. Improaalto on kolmen seinäjokisen teatterialan ammattilaisen sekä yhden muusikon hulvaton sekoitus, jossa huumori yhdistyy nopeisiin hoksottimiin. Lavalla hurmaavat näyttelijät eri kokoonpanoilla Rami Mäkilaine, Ville Orttenvuori, Tapani Korhonen ja Juulia Soidinaho sekä musiikista vastaavat vuorotellen näppäräsormiset Jaakko Elenius ja Tuomo Tiitinen. Rattaat pyörivät kuin rasvatut, vaikka hamsterit ovat taatusti hukkateillä. Mallaskosken teatteriterassin improvisaatioesitykset toteutetaan joka kesäkuukausi eri teemalla. Vietä koko kesä kanssamme, sillä kovettu kesäkunto, selviytymissokkotreffit ja hukattu tulevaisuus naurattavat vielä syksyn pimeydessäkin. HEINÄKUU: IMPROAALTO TINDERISSÄ Heinäkuussa Improaalto on tinderissä. Viisi vuotta vanhat kuvat, tinder-yllätysmunat ja pullisteluselfit jylläävät lavalla, kun Improaalto esittää sinkkuuden ilmiöitä kaasu pohjassa ja silmätipat laseissa. Sketseissä iltateet väistyvät netflix ja chillin tieltä, sokkotreffeillä kepit kolisevat ja tinderissä pannaan parasta. Heinäkuussa jaetaan ilmaisia ja elämänmakuisia neuvoja tämän päivän sinkuille, kuten "Swaippaa aina edestä taakse.".
Suosittu koko perheen ostostapahtuma Härmä Outlet 26.6.-21.7. Anssin Jussin Areenalla Ylihärmässä. Mukana yli 30 yritystä. Vapaa pääsy!
Suuren suosion saavuttanut koko perheen ostostapahtuma Härmä Outlet avataan jälleen tänä kesänä Anssin Jussin Areenalle Ylihärmään (Härmän Kylpylä, Vaasantie 22, 62375 Ylihärmä) keskiviikkona 26.6. klo 10 alkaen! Olemme avoinna 26.6.–21.7.2019 ma-pe klo 10–20 ja la-su 10-18. Vietämme tapahtuman huikeita avajaisia keskiviikosta sunnuntaihin, 26.6.–30.6. Avajaisissa on luvassa loistavia tarjouksia, iloista menoa sekä kaksi aivan HUIKEAA arvontaa (Palkinnoilla yhteisarvoa lähes 600€!!)! Arvontoja ja muita kivoja ylläreitä on tiedossa koko tapahtuman ajan, joten ota @HarmaOutlet seurantaan myös Facebookissa! Mukana on ENNÄTYSMÄÄRÄ laadukkaiden yritysten tuotteita edullisilla outlet-hinnoilla! Meillä on laaja valikoima tuotteita koko perheelle ja täydennyksiä saadaan koko tapahtuman ajan. Uusia ja mahtavia löytöjä kannattaa siis tulla bongailemaan useamminkin! Mukana olevat yritykset: -Aarrekid -Carpet Syvänen -Design By Kristiina -Finlayson -Galleri Ann -Hopea Puro -Jussi Tuotteet -Kirjakauppa.com -Laukkutalo -LeiBai -Lennol -Lumene -Magee nettikauppa -Mumma design -Murupumpula -Namitupa -Ninnimoi -PikkuSet -Pirpana -Puuvillatehdas -Pöyrööt -Ratia -Reima -Samurai Shop -Silverjungle -Story of Roo -Taikapuoti -Tevella -Vila -Voglia -Wanha Markki -Yvette Tervetuloa tekemään laatu-löytöjä! Lisätiedot: Sarita Hautala, 050 5747757
Ilmoittautuminen onnistuu seuraavasta osoitteesta.
Kärpän kiipeilyt Touhutiistai Flowparkissa
Kiipeilyä Flowparkissa seikkailuohjaajan opissa
Touhutiistaissa opit kiipeilyn salat seikkailuohjaajan tuella. Perusratojen lisäksi touhutiistai sisältää joka viikko vaihtuvia seikkailuaktiviteetteja kuten hypyn vapaapudotuslaitteesta, pandapainia, tasapainoilua, laskeutumista tms. Ohjattu Flowpark kiipeily alkaa Flowpark Ähtäri Zoon terassilta, jossa osallistujille annetaan varusteet sekä opastus. Ohjatun seikkailun tarkoituksena on päästä tutustumaan flowparkkauksen saloihin entistä syvemmin. Ohjaajan avustuksella jokainen löytää itselleen sopivaa haastetta, jonka kautta jokainen pääsee kehittämään koordinaatiotaitoja, tasapainoa ja kehonhallintaa. Ennakko-osaamista ei vaadita, vaan ohjaajat opastavat varusteiden käyttöön sekä radoilla liikkumiseen. Touhutiistai on suunnattu yli 120cm pitkille seikkailijoille. Alle 10-vuotiaat lapset tarvitsevat aikuisen mukaan seikkailemaan. 10-14-vuotiailla lapsilla aikuisen tulee valvoa toimintaa puistossa. Hanskat lisäävät mukavuutta sekkaillessa. Hanskat voit ostaa puistosta hintaan 3,50€
Seinäjoen JymyJussit - Alajärven Ankkurit
Ottelu pelataan Kotijoukkue Areenalla, jonne portit aukeavat 17:00. Tervetuloa!
Ottelu pelataan Kotijoukkue Areenalla, jonne portit aukeavat 16:00. Tervetuloa!
Seinäjoen JymyJussit - Imatran Pallo-Veikot
Vuosittainen siirtolaisten ja siirtolaisuudesta kiinnostuneiden tapaaminen Maailman Raitilla Peräseinäjoen Kalajärvellä
Suomen Siirtolaisuusmuseo, Maailman Raitti
Suomen Siirtolaisuusmuseo järjestää vuosittaisen päätapahtumansa Kansainvälisen Siirtolaisjuhlan sunnuntaina 14.7. klo 15:00 alkaen Maailman Raitilla Peräseinäjoen Kalajärvellä, osoite Länsirannantie 2. Tapahtumassa on mukana paluumuuttajia, talvisiirtolaisia ja ulkosuomalaisia, kuten Portugalin suomalaisyhteisössä talvet viettävä Leppäniemen pariskunta sekä siirtolaisia Kanadasta ja USA:sta. Esiintyjänä on myös "Romupappina" tunnettu Jaakko Romu, joka puolisonsa kanssa on asunut niin idässä kuin lännessäkin. Muista esiintyjistä tangokuningas Risto Nevalalla on kokemusta Ruotsissa asumisesta. Yleisön toivotaan tuovan tapahtumaan mukaan myös Suomessa käymässä olevia ulkosuomalaisia kesävieraitaan. Tapahtuma on avoin kaikille ja siihen on vapaa pääsy. Puhvetti tarjoaa suolaista ja makeaa. Myyntipöydillä on tarjolla siirtolaisuus- ja kotiseutuaiheista kirjallisuutta sekä paikallisia käsitöitä.
Glow Dancen nuortenryhmän tanssiesitys la 13.7. klo 12
Kauppatorin Provinssi x Selmu Pop up -kahvilalla
Tangoviikon kunniaksi Provinssi x Selmu Pop up -kahvilan ohjelmassa tanssia. Glow Dancen nuortenryhmä esiintyy Pop up -kahvilalla lauantaina 13.7. klo 12.